ПРАВИЛНИК О ПОХВАЉИВАЊУ И НАГРАЂИВАЊУ УЧЕНИКА И ЗАПОСЛЕНИХ
  
На основу члана 119. став 1. тачка 1) Закона о основама система образовања и васпитања (``Сл. Гласник РС бр.88/0217, 27/2018,10/2019- даље,Закон и 6/2020,129/21)и члана _____ Статута школе, бр. _____ " Топлички хероји "Житорађа, Орган управљања  је на седници одржаној дана __________ године донео:
ПРАВИЛНИК
О ПОХВАЉИВАЊУ И НАГРАЂИВАЊУ УЧЕНИКА И ЗАПОСЛЕНИХ
Основне школе ``Топлички хероји`` Житорађа 
                                                                                         I ОПШТЕ ОДРЕДБЕ
Члан 1
Правилником о похваљивању и награђивању ученика и запослених (даље: Правилник) у ОШ "Топлички хероји" у Житорађи прописују се врсте похвала и награда које могу добити ученици и запослени  као и услови и начин њиховог додељивања. 	
                                                                                                      Члан 2	

Похвале и награде додељују се ученицима и запосленима  за укупан успех у учењу и владању, за успех у  учењу у појединим наставним предметима, за успех у раду као и за успешно учешће у ваннаставним активностима.
II ПОХВАЛЕ УЧЕНИКА
Члан 3
Ученик може добити похвалу за:
1) одличан успех и примерно владање;
2) постигнут изузетан успех из појединих наставних области, као и за изузетан успех у појединим ваннаставним активностима;
3) освојено прво, друго или треће место на школским такмичењима;
4) "Ученика генерације";
5) "Спортисту генерације".
Похвале из става 1. тач. 4) и 5) овог члана додељују се ученицима завршног разреда.

Члан 4
Похвале могу бити писмене и усмене.
Усмену похвалу ученик добија за остварене резултате у раду, учењу и понашању у току наставног периода и саопштава их одељенски старешина пред одељењем и родитељима.
Писмену похвалу одељенског старешине и одељенског већа ученик добија за остварене резултате у раду, учењу и понашању, као и за учешће у културној и јавној делатности школе, на крају класификационог периода или на крају првог полугодишта и уписују се у ђачку књижицу.
Члан 5
Похвале ученицима, на предлог одељенског старешине и одељенског већа, додељује Наставничко веће Школе.
Члан 6
Ученици који на крају наставне године постигну општи одличан успех и примерно владање, похваљују се за постигнут одличан успех и примерно владање.
Похвала за постигнут изузетан успех из појединог наставног предмета, односно за постигнут изузетан успех у појединим ваннаставним активностима, додељује се ученицима који су се у току наставне године посебно истицали у тим наставним областима.
Члан 7
Похвала "Ученик генерације" додељује се ученику завршног разреда, на крају наставне године, под условом да је ученик:
1) постигао одличан општи успех и примерно владање из свих наставних предмета, од првог до завршног разреда;
2) да се у току школовања истицао у ваннаставним активностима;
3) да се у току школовања истицао у пружању помоћи другим ученицима, развијању односа другарског поверења, отворености, искрености међу ученицима и да ужива поверење међу својим друговима;
4) да је у току школовања имао правилан и коректан однос према наставницима, стручним сарадницима и другим запосленима у Школи, као и према родитељима других ученика.
Члан 8
Услови из члана 7. овог правилника морају бити кумулативно испуњени.
Похвала се додељује само једном ученику.
Похвалу "Ученик генерације" додељује наставничко веће, на предлог одељенског већа, по прибављеном мишљењу ученичког парламента.
Похвала '' Ученик генерације '' додељује се ученику добитнику дипломе '' Вук Караџић '' с највише  бодова у односу на остале добитнике те дипломе, додељених према критеријумима утврђених Статутом.
                                                                                                     Члан 9.
Кандидату за Ученика генерације припадају бодови на основу успеха на такмичењима из наставних предмета у организацији Министарства просвете или признати од стране тог министарства.
                 А) За успех на општинском такмичењу	
 
Прво место	3  бода	
Друго место	2 бода	
Треће  место	1 бод	

                Б)  За успех на окружном  такмичењу
 
Прво место	5 бодова	
Друго место	4  бода	
Треће  место	3  бода	
 
                В) За успехе на републичком  такмичењу
 
Прво место	10  бодова	
Друго место	  8 бодова	
Треће место	  6 бодова	
 
                Г) За успех на такмичењу вишег ранга ученику припада 
 
Прво место	20 бодова	
Друго место	18 бодова	
Треће место	15 бодова	

                                                           Члан  10.
 
У случају да такмичења, смотре, конкурси и сличне манифестације нису организоване од стране Министарства просвете и не налазе се у календару такмичења  одговарајуће школске године,  бодују се са 50% од бодова наведених у члану 9.
                                                            Члан 11.
У случају да је резултат ученика постигнут у пару или тимским радом, односно екипно, ученицима који су учествовали у постизању резултата признаје се сразмерно броју чланова тима одн. екипе од бодова утврђених у члану 9.Правилника.

                                                           Члан  12.
Предлог за избор ученика генерације утврђује одељенски старешина ученика или надлежно одељенско веће најкасније на седници  на којој се утврђује успех и владање ученика на крају наставне  године.
Предлог се подноси у писменом облику и треба да буде образложен, уз навођење података о успеху и владању ученика. 
Предлог се подноси директору, одмах после седнице одењенског већа на којој су утврђени успех и владање ученика на крају наставне године. 
                                                                                                 Члан  13. 
По истицања  рока за истицање иницијативе директор именује трочлану комисију, у чијем саставу су , поред њега , и два наставника, један из виших , један из нижих разреда.
У састав комисије не може ући наставник који предаје или је предавао неком од предложених кандидата , нити наставник код којег постоје разлози који доводе у сумњу његову непристрасност приликом бодовања.
Задатак  комисије је да провери податке о успеху и владању ученика, да на основу тако проверених података сваком кандидату утврди бодове по основу успеха на такмичењима и да на основу тако  утврђених бодова сачини  ранг листу и кандидата са највећим бројем бодова предложи наставничком већу за доделу похвале '' Ученик генерације ''.
У случају да највећи  ( исти ) број бодова имају два или више ученика, комисија ће дати предлог да се награда додели  ученику који више бодова има у делу такмичења који се налазе у организацији Министарства просвете.
                                                                    Члан 14.
 
Наставничко веће доноси одлуку  о додели похвале '' Ученик генерације '', као и о награди за изабраног ученика.
Наставничко веће доноси одлуку већином гласова од укупног броја чланова и та одлука је коначна.

                                                                    Члан 15.
 
Ученик генерације се награђује наградом у виду књиге.
Ученик генерације , поред награде у облику књиге , може добити и награду у облику бесплатне екскурзије , летовањ , зимовања или у облику другог примерног поклона , у складу са могућностима школе , донатора или спонзора.
                                                                                                Члан  16.
Похвала "Спортиста генерације" додељује се једном ученику завршног разреда који је у току школовања постигао изузетне резултате у спортским активностима и најмање општи врло добар успех из наставних предмета и примерно владање.
Похвалу из става 1. овог члана додељује Наставничко веће, на предлог одељенског већа, по прибављеном мишљењу Ученичког парламента.
III НАГРАДЕ 
Члан 17.
Награде се додељују ученицима као признање за изузетан успех постигнут у учењу и раду у свим наставним и ваннаставним активностима, као и признање за освојено место на такмичењима које је Школа организовала или у њима учествовала. 
Члан 18.
Награде се могу доделити поједином ученику, групи ученика или одељенској заједници.
Награде се додељују на крају наставне године.
Члан 19.
Награде додељује Наставничко веће Школе, на предлог одељенског старешине, по прибављеном мишљењу одељенског већа или стручног актива, односно на предлог органа или организације у којој се остварује програм практичне наставе, односно праксе.
Школски одбор Школе одобрава средства за доделу награда.
Члан 20.
Награде ученицима могу додељивати и донатори, односно спонзори, на основу критеријума које пропишу својим актима.
Награде из става 1. овог члана могу се додељивати ученицима само преко Школе, уз активно учешће и мишљење стручних органа Школе о додељивању ове награде.
Члан 21.
Награде се могу додељивати у виду посебних диплома, уверења, књига, а у изузетним случајевима и у новчаним износима.
Члан 22.
Поједином ученику може се доделити истовремено и похвала и награда.
Списак награђених ученика објављује се на огласној табли Школе и на њој остају најмање 15 дана.
IV ПОСЕБНА ПРИЗНАЊА
Члан 23.
 
За изузетан успех у васпитно-образовном раду, односно за изузетан успех у групи сродних образовно-васпитних области ученик може добити посебне дипломе, у складу с посебним прописима.
Диплома ''Вук Караџић'' додељује се ученику:
1)     ако од петог до осмог разреда на крају сваке школске године постигне одличан успех из свих предмета прописаних наставним планом и програмом и примерно владање; и
2)     ако, поред постигнутог одличног успеха из свих предмета прописаних наставним планом и програмом и примерног владања добије најмање једну посебну диплому или једну од прве три награде на општинском или градском такмичењу.
 
Члан 24.
 
 Диплома ''Вук Караџић'', изузетно, може се доделити ученику који из објективних разлога не постигне одличан успех у свим разредима из предмета за које је поред залагања потребна одговарајућа способност као: музичка култура, ликовна култура и физичко васпитање.
 
Члан 25.
 
          Посебна диплома додељује се ученику за наставни предмет који је изучаван најмање две школске године ако:
1)     постигне најмање врлодобар општи успех и примерно валдање на крају сваке школске године;
2)     постигне одличан успех из тог наставног предмета на крају сваке школске године;
3)     добије једну од прве три награде на општинском или градском такмичењу.
Ако није организовано општинско или градско такмичење из одређеног наставног предмета, посебна диплома додељује се ученику који поред услова из тачке 1. и 2. овог члана испољи посебну способност и склоност за тај наставни предмет и постигне потпуније и шире познавање његовог садржаја него што је предвиђено наставним планом и програмом.
 
Члан 26.
 
Ученику се додељује посебна диплома за следеће наставне предмете:
1)     српски језик;
2)     матерњи језик за ученике припаднике националне мањине;
3)     страни језик;
4)     историја;
5)     географија;
6)     биологија;
7)     математика;
8)     физика;
9)     хемија;
10)музичка култура;
11)ликовна култура;
12)физичко васпитање;
13)техничко образовање.
Члан 27.
 
Ученику коме је додељена Диплома ''Вук Караџић'' може се доделити и једна или више посебних диплома, под условима утврђеним овим правилником.
 
Члан 28.
 
Диплому ''Вук Караџић'' и посебну диплому додељује школа ученику на предлог наставничког већа.
Наставничко веће школе утврђује да ли предложени ученици испуњавају услове утврђене овим правилником за додељивање одговарајуће дипломе и доносе одлуку којим се ученицима додељује Диплома ''Вук Караџић'', а којим посебна диплома из члана 26. овог правилника.
 
Поступак за доделу диплома из става 1. овог члана покреће Одељенско веће школе.
Члан 29.
           
Диплому из става 1. овог члана додељује Наставничко веће школе.
 
                                                                                                    Члан 30.
 
Све награде које додељује школа уносе се у књигу евиденције награда и у ђачку књижицу.
 
V НАГРАЂИВАЊЕ ЗАПОСЛЕНИХ
 
                                                                                                  Члан 31.
 
Награђивање запослених вршиће се у складу са посебним колективним уговором везано за јубиларне награде и прековремени рад. 
 
Наставник чији ученик постигне изузетне резултате на општинском, републичком и такмичењу вишег ранга, може бити награђен од стране школе неком од следећих награда:
-        похвалницом
-        књигом
-        новчаном наградом у складу са финансијским могућностима школе 
 
Остали запослени, такође, могу бити награђени за изузетан допринос унапређењу рада школе и то путем новчаних награда, бесплатних екскурзија и слично.
VI Прелазне и завршне одредбе
Члан 32.
Тумачење одредби овог правилника даје Орган управљња школе.
Члан 33.
Правилник ступа на снагу осмог дана од дана објављивања на огласној табли Школе.
 Члан 34.
Ступањем овог правилника на снагу, престаје да вази правилник о похваљивању и награђивању запослених, дел. бр. _____ од ____________ године.

  	Председник Органа управљања	
  	_______________________ 	

Правилник је заведен под деловодним бројем __________ од __________ 2022. године, а објављен је на огласној табли Школе, дана __________ 2022. године.